Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 1019/11/8808	Rožňava, 17.5.2012
EEČ : 2-67-57-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 3 písmeno c Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Rožňava
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
	že v XXXXX a inde, ako otec maloletej XXXXX XXXXX, za obdobie od mesiaca septembra 2010 doposiaľ úmyselne neprispieval pravidelne mesačne a v plnej výške na jej výživu, hoci rozsudkom Okresného súdu v XXXXX bol zaviazaný prispievať na jej výživu po XXXXX mesačne, v dôsledku čoho za uvedené obdobie dlhuje na výživnom sumu vo výške najmenej XXXXX  matke maloletej, XXXXX a tohto konania sa dopustil, hoci bol trestným rozkazom Okresného súdu XXXXX sp. zn. XXXXX odsúdený za taký istý trestný čin k trestu odňatia slobody v trvaní jedenapol roka s podmienečným odkladom na skúšobnú dobu v trvaní dvoch rokov,  
Právna veta:
lebo zanikla trestnosť činu
Odôvodnenie:
	Uznesením vyšetrovateľa OR PZ SR, Odboru kriminálnej polície XXXXX sp. zn. ČVS: ORP-538/OVK-RV-2011 zo dňa 09.12.2011 bolo vznesené obvinenie XXXXX za prečin zanedbania povinnej výživy podľa § 207  ods. 1, 3 písm. c Tr. zák.  na tom skutkovom základe, ako je to uvedené vo výrokovej časti tohto uznesenia.	
       V priebehu skráteného vyšetrovania obvinený XXXXX dlžné výživné uhradil v splátkach poštovými poukážkami, fotokópie ktorých sú súčasťou vyšetrovacieho spisu. 
     Svedkyňa XXXXX uviedla, že maloletá dcéra v dôsledku neplnenia vyživovacej povinnosti obvineným netrpela núdzou a potvrdila, že obvinený jej poštovými poukážkami uhradil dlžné výživné. 
    Podľa § 86 písm. a Tr. zák. trestnosť zanedbania povinnej výživy /§207/ zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
    Podľa § 215 ods.1 písm. h Tr. por., prokurátor zastaví trestné stíhanie ak zanikla trestnosť činu.
	    Vzhľadom k tomu, že obvinený XXXXX dodatočne splnil svoju vyživovaciu povinnosť a splnil tak podmienky  ustanovenia o účinnej ľútosti, bolo potrebné trestné stíhanie zastaviť tak, ako je to uvedené vo výrokovej časti tohto uznesenia. 

Poučenie:
	Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Margita Klemová
prokurátorka